એના ત્રણ દિવસ બાદ 14મી ફેબ્રુઆરીએ પુલવામાના હુમલાથી આખા દેશને આંચકો લાગ્યો છે, પ્રિયંકા ગાંધીએ પોતાની પ્રેસ કૉન્ફરન્સ એમ કહીને રદ કરી દીધી કે 'આવા પ્રસંગે રાજનીતિની વાત કરવી યોગ્ય નથી.'

હુમલા બાદ આખો દેશ જે પ્રકારે શોકમાં ડૂબી ગયો, એનાથી કૉંગ્રેસ હજી સુધી બહાર આવી શકી નથી, જ્યારે બીજેપી (ભારતીય જનતા પાર્ટી) સંપૂર્ણ જોશ સાથે જલ્દી ચૂંટણીના રંગમાં આવી ગઈ.

પુલવામા હુમલા પછી રાહુલ ગાંધીએ કહ્યું કે તેમની પાર્ટી આ કિસ્સામાં "સરકારની સાથે છે."

એ સવાલ કે આ હુમલાને અટકાવવાની જવાબદારી કોની હતી? અને આ હુમલાના ટાઇમિંગની વાત કરવાની હિંમત રાહુલ ગાંધી દેખાડી શક્યા નહીં.

આ પહેલ કરીને મમતા બેનર્જીએ એકવાર ફરીથી બીજેપી-વિરોધી ગઠબંધનનું નેતૃત્વ છીનવી લીધું છે.

જો તમે 14 ફેબ્રુઆરી પછીની રાજકીય હિલચાલોને જુઓ તો તમને સ્પષ્ટ દેખાશે કે બીજેપી સંપૂર્ણ સક્રિયતાની સાથે ચૂંટણી અભિયાન ચલાવી રહી છે, જ્યારે કૉંગ્રેસનો ગત સપ્તાહ વાળો જોશ ગાયબ છે.

કૉંગ્રેસ કદાચ અટકીને જોવા ઇચ્છે છે કે પુલવામા મુદ્દો કેવી રીતે આગળ વધશે, એને એ પણ દેખાય છે કે આ હુમલા પછી લોકોમાં ખુબ ગુસ્સો છે. 

જેને પોતાના પક્ષ તરફ વાળવાની કોઈ યુક્... બીજા 4000 અક્ષરો માટે લેખ ચાલુ રાખો:
તિ તેને નથી દેખાઈ રહી.

બીજી તરફ, બીજેપી બહુ જ સહજતાથી દેશભક્તિ, સેના, રાષ્ટ્રવાદ, હિન્દુત્વ, મોદી, વંદે માતરમ, માતા કી જય જેવા જુના નારાઓ ઉપર પાછી ફરી છે.

રોજગાર, વિકાસ, રફાલની વાત હવે કોઈ સંભાળવા તૈયાર નથી દેખાતું, આ સ્થિતિમાં કોંગ્રેસની પાસે બીજેપીના સૂરમાં સૂર મિલાવવા અથવા ચુપ રહેવા સિવાય અત્યારે તો કોઈ વિકલ્પ પણ નથી.

પંજાબમાં કૉંગ્રેસના નેતા નવજોત સિંહ સિદ્ધુએ ફક્ત એટલું જ કહ્યું હતું કે "આતંકવાદનો કોઈ દેશ, ધર્મ, જાત નથી હોતી." 

એ વાત ઉપર તેમણે તીખા હુમલાઓનો સામનો કરવો પડ્યો છે, તેમણે એકલાએ જ પોતાનો બચાવ કરવો પડ્યો છે, કૉંગ્રેસના કોઈ નેતા તેમના બચાવમાં ના આવ્યા કે તેમણે કોઈ ખોટી વાત નથી કહી.

તમે આ વાંચ્યું કે નહીં?

ગઠબંધન, રેલી અને ભાષણ 

મંગળવારે તામિલનાડુમાં બીજેપી અને એઆઈડીએમકે (ઑલ ઇંડિયા અન્ના દ્રમુક)ના ગઠબંધનનું એલાન કરવામાં આવ્યું, પલાનીસ્વામી અને બીજેપીના વરિષ્ઠ નેતા પીયૂષ ગોયલે પ્રેસને સંબોધન કર્યું. 

તમિલનાડુમાં બીજેપી પાંચ લોકસભા બેઠકો ઉપર ચૂંટણી લડશે. 

આ પહેલા સોમવારે બીજેપી-શિવ સેનાએ ઘણી ખેંચતાણ અને રિસામણા-મનામણાંની રમત પછી, ગઠબંધનમાં ચૂંટણી લડવાની જાહેરાત કરી હતી. 

એક-બીજાને પછાડવા અને મોં તોડવાની ધમકી આપનારા નેતાઓએ એક-બીજાના હાથ પકડીને સસ્મિત ફોટા પડાવ્યા. 

મહારાષ્ટ્ર 48 લોકસભા બેઠકોમાંથી બીજેપી 25 અને શિવ સેના 23 બેઠકો ઉપર ચૂંટણી લડશે. 

અમિત શાહ અને પીયૂષ ગોયલ સંપૂર્ણ સક્રિયતા સાથે રાજકીય ગતિવિધિઓમાં લાગેલા દેખાયા, ત્યારે પ્રિયંકા ગાંધી અને રાહુલ ગાંધી, અખિલેશ, માયાવતી અથવા અન્ય વિપક્ષી નેતા પણ મૌન જ નજરે પડે છે. 

વડાપ્રધાન મોદી ઉત્તર પ્રદેશમાં ઝાંસીમાં, મહારાષ્ટ્રમાં ધુલેમાં અને બિહારમાં બૈરોનીમાં જનસભાઓને સંબોધિત કરી ચૂક્યા છે અને 'વંદે ભારત' સહિત ઘણી પરીયોજનાઓનું ઉદ્ઘાટન કે શિલાન્યાસ કર્યા છે. 

પુલવામા મુદ્દે રાજનીતિ નહીં કરવાની વાત કરનારી બીજેપીના વરિષ્ઠ નેતા અને રેલ મંત્રીએ કહ્યું કે આ ટ્રેન "આતંકવાદીઓને જવાબ છે." 

આ જ રીતે પાર્ટી અધ્યક્ષ અમિત શાહે અસમમાં ચૂંટણી સભાને સંબોધન કર્યું, પુલવામા હુમલાનો ઉલ્લેખ કરતા તેમણે કહ્યું, "આ યૂપીએની સરકાર નથી." 

ચૂંટણી સભાઓનો સિલસિલો ચાલુ રાખતા બુધવારે યૂપીના મુખ્ય પ્રધઘાન યોગી આદિત્યનાથ ઓડિશાના પછાત જિલ્લા કાલાહાંડીમાં 'આતંકવાદ વિરુદ્ધ સિંહ ગર્જના' કરશે.

જે સાંજે પુલવામામાંથી મારનારા સૈનિકોની વધતી સંખ્યાના સમાચાર આવી રહ્યા હતાં, એ જ...